Pirkimo sąlygų 2 priedas  


STAŽUOTĖS DANIJOJE PIRKIMO TECHNINĖ SPECFIKACIJA

I. ĮVADINĖ INFORMACIJA

1. Perkančioji organizacija – Švenčionių Zigmo Žemaičio gimnazija, kodas – 190505829, adresas – Adutiškio g. 18, LT-18109 Švenčionys.
2. Pirkimas vykdomas įgyvendinant projektą „Tūkstantmečio mokyklos II“ pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“. Projekto tikslas – projekte dalyvaujančiose Lietuvos savivaldybėse sukurti integralias, optimalias ir kokybiškas ugdymo(si) sąlygas mokinių pasiekimų atotrūkiams mažinti. 
3. Viena iš projekto veiklų yra stažuotė vienoje iš Europos Sąjungos valstybių tema „Įtraukiojo ugdymo organizavimas ir praktika bendrajame ugdyme“, skirta TŪM programos mokyklų švietimo pagalbos specialistams ir mokyklų vadovams.

II. PIRKIMO OBJEKTAS

4. [bookmark: _Hlk146271742]Pirkimo objektas – stažuotės Danijoje paslaugos (toliau – Paslaugos arba Stažuotė). Stažuotės tema – „Įtraukiojo  ugdymo organizavimas ir praktika bendrajame ugdyme“. 
5. Stažuotės trukmė – 5 dienos, arba ne mažiau kaip 40 akademinių valandų, neskaitant kelionės.
6. Stažuotės tikslai:
6.1. susipažinti su Danijos įtraukiojo ugdymo sistema ir praktikomis;
6.2. plėtoti mokyklų vadovų ir švietimo pagalbos specialistų kompetencijas įtraukiojo ugdymo srityje.
7. Stažuotės uždaviniai: 
7.1. susipažinti su Danijos švietimo sistema;
7.2. susipažinti su Danijos įtraukiojo ugdymo sistema ir jos principais;
7.3. sužinoti  apie Danijos savivaldybių ir mokyklų vaidmenį įgyvendinant įtraukųjį ugdymą; 
7.4. lankantis įvairaus tipo mokyklose praktiškai susipažinti su įtraukiojo ugdymo  patirtimi, metodais, ypatumais, inovacijomis;
7.5. perimti gerąsias praktikas pagal galimybes jas pritaikant savivaldybės mokyklose.
8. Stažuotės dalyviai – Švenčionių rajono savivaldybės bendrojo ugdymo mokyklų vadovai ir švietimo pagalbos specialistai, 20 dalyvių (toliau – Dalyviai). Perkančioji organizacija pateiks tiekėjui dalyvių sąrašą.
9. Perkančioji organizacija turi teisę pakeisti Stažuotės dalyvius, dėl rimtų priežasčių (pvz., ligos ir nedarbingumo) negalinčius dalyvauti Stažuotėje, likus ne mažiau kaip 10 darbo dienų iki kelionės.
10. Paslaugų teikimo terminas – ne vėliau kaip iki 2025 m. spalio 30 d., pagal iš anksto su Perkančiąja organizacija suderintą laiką/datą. Stažuotės laikas/data suderinama per 1 mėnesį po sutarties pasirašymo, bet likus ne mažiau kaip 1 mėnesiui iki Stažuotės pradžios dienos. 

III. REIKALAVIMAI STAŽUOTĖS PROGRAMAI

11. Stažuotės programa turi būti akredituota kaip numatyta Lietuvos švietimo ir mokslo ministro 2022 m. sausio 31 d. įsakymo Dėl „Tūkstantmečio mokyklų“ programos patvirtinimo, 36.3 punkte. Mokyklų vadovų ir pedagoginių darbuotojų kompetencijų stiprinimas – kompetencijos gali būti tobulinamos tik pagal neformaliojo švietimo programas (https://www.e-tar.lt/portal/lt/legalAct/9b589cd082b511ecbd43a994b3e2e1cb), iki pasiūlymų pateikimo termino pabaigos, arba ne vėliau kaip per 1 (vieną) mėnesį nuo sutarties pasirašymo. Programos neakreditavimas bus laikomas esminės sutarties sąlygos pažeidimu. 
12. Stažuotės programa turi apimti šias temas:
12.1. Danijos švietimo sistema: 
12.1.1. ikimokyklinis ir priešmokyklinis ugdymas;
12.1.2. pradinis, pagrindinis ir vidurinis ugdymas; 
12.1.3. privalomas ir pasirenkamas ugdymas; 
12.1.4. neformalusis vaikų švietimas ir NVO vieta švietime; 
12.1.5. galimybės vaikui baigus mokyklą (apžvelgiamos aukštojo, aukštesniojo mokslo ir profesinio mokymo galimybės); 
12.1.6. suaugusiųjų mokymas (įskaitant ir aukštesniosiose liaudies mokyklose Højskole);
12.2. įtraukusis ugdymas Danijoje. Įtraukties pavyzdžiai;
12.3. barjerų įtraukiame ugdyme identifikavimas ir panaikinimas;
12.4. bendravimo ir bendradarbiavimo, dalijimosi informacija būdai Danijos mokyklų bendruomenėse. Bendradarbiavimo ir bendravimo su mokinių tėvais būdai;
12.5. bendras mokytojų, švietimo pagalbos specialistų ir mokyklos administracijos darbas sėkmingam įtraukiajam ugdymui organizuoti/įgyvendinti;
12.6. kaip dirbti su įvairių poreikių mokinių klase;
12.7. kaip efektyviai organizuoti/įgyvendinti individualių ir specialiųjų ugdymosi poreikių  turinčių mokinių pažangos stebėseną;
12.8. kaip suplanuoti mokinio padėjėjų, švietimo pagalbos specialistų funkcijas;
12.9. kitos Paslaugų teikėjo parinktos Stažuotės tikslus bei uždavinius atliepiančios temos.
13. Stažuotės metu Dalyviai turi aplankyti ne mažiau kaip 6 skirtingas įstaigas, kuriose vykdomas įtraukusis ugdymas (tarp jų turi būti priešmokyklinį, pradinį, pagrindinį, vidurinį ugdymą vykdančių mokyklų). Bent vienoje jų turėtų būti aptartas psichosocialinę negalią turinčių mokinių įtraukusis ugdymas, bent vienoje jų turėtų būti aptartas sensorinių priemonių atliepimas įtraukiajame ugdymo procese; taip pat turėtų būti aptartas universalus dizainas mokymuisi praktikoje.
14. Tiekėjas ne vėliau kaip per 1 mėnesį nuo Sutarties pasirašymo dienos turi parengti ir su Perkančiąja organizacija suderinti Stažuotės programą/ darbotvarkę, kurioje turi būti išdėstytas Stažuotės turinys ir veiklų aprašymas nurodant lankomas įstaigas, aptariamas temas, užsiėmimų pradžią ir pabaigą, trukmę akademinėmis valandomis, nakvynės ir maitinimo vietas. Turi būti numatytas laikas Dalyvių refleksijai po Stažuotės veiklų.
15. Tiekėjas turi parengti Stažuotės programą naudodamas šiuolaikiškus, inovatyvius mokymo ir dalyvių įsitraukimo į mokymo procesą metodus.

IV. REIKALAVIMAI PASLAUGŲ TEIKIMUI

16. Į Stažuotę turi būti išvykstama iš Švenčionėlių, Švenčionių ir Pabradės ne anksčiau kaip vieną dieną iki numatytų Stažuotės veiklų Danijoje, iš Stažuotės grįžtama ten pat (į Pabradę, Švenčionis ir Švenčionėlius) ne vėliau kaip kitą dieną po Stažuotės veiklų.
17. Tiekėjas turi pasiūlyti transportą Stažuotės dalyvių kelionei visos Stažuotės metu:
17.1. skrydį lėktuvu (ekonomine klase) iš oro uosto Vilniuje arba Kaune į Daniją ir atgal. Skrydis organizuojamas ne anksčiau kaip vieną dieną prieš Danijoje suplanuotų vizitų dieną. Išvykimas (skrydis) iš Danijos organizuojamas ne vėliau kaip kitą dieną po mokymų; 
17.2. autobusą maršrutu Švenčionys, Švenčionėliai ir Pabradė – skrydžio oro uostas – ir atgal iš oro uosto į Pabradę, Švenčionis ir Švenčionėlius; 
17.3. dalyvių pavėžėjimą autobusu ir/ar traukiniu Danijoje maršrutu į suplanuotų vizitų vietas pagal Stažuotės programą.
18. Dalyviai turi būti apgyvendinti ne žemesnio nei 3 žvaigždučių lygio, arba lygiaverčio, viešbučiuose, vienviečiuose ar dviviečiuose kambariuose su visais patogumais (įskaitant pusryčius). Iš viso gali būti suplanuotos ne daugiau kaip 6 nakvynės. 
19. Kelionės metu Stažuotės dalyvius turi lydėti kelionės vadovas ir /ar vertėjas, kuris verstų visą pateikiamą informaciją Stažuotės dalyviams į lietuvių arba anglų kalbą.
20. Tiekėjas turi parengti Stažuotės programą atsižvelgdamas į tai, kad Dalyviams turi būti sudaryta galimybė pavalgyti savo lėšomis pietus ir vakarienę. 
21. Dalyviai turi būti apdrausti kelionės draudimu (būtinosios medicininės pagalbos draudimu ir draudimu nuo nelaimingų atsitikimų) visam Stažuotės laikui, ne mažesne kaip 100.000 eurų draudimo suma.
22. Tiekėjas turi pakviesti dalyvius į Stažuotę el. paštu, pateikdamas jiems Stažuotės darbotvarkę, likus ne mažiau nei 10 (dešimt) darbo dienų iki Stažuotės kelionės pradžios.  
23. Tiekėjas turi registruoti dalyvius Perkančiosios organizacijos pateiktame dalyvių sąraše. 
24. Tiekėjas po Stažuotės turi išsiųsti dalyviams elektroninius pažymėjimus elektroniniu paštu kvalifikacijos tobulinimo pažymėjimus. Pažymėjime turi būti nurodytas akreditacijos pažymos numeris, unikalus pažymėjimo numeris, Stažuotės programos pavadinimas, trukmė, ES viešinimo reikalavimus atitinkanti simbolika – logotipas „Finansuoja Europos Sąjunga. NextGenerationEU“, „Naujos kartos Lietuva“ plano  logotipas, „Tūkstantmečio mokyklų“ programos logotipas, dalyvio vardas ir pavardė, paslaugų tiekėjas, išdavimo data. Pažymėjimo turinys ir forma turi būti suderinti su Perkančiąja organizacija.
25. Už suteiktas Paslaugas bus atsiskaitoma Paslaugų sutartyje nurodyta tvarka ir terminais.
26. Į pasiūlymo kainą turi būti įtrauktos visos su Paslaugų organizavimu ir vedimu susijusios išlaidos ir mokesčiai. 
27. Vykdomas žaliasis pirkimas, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Aprašas) 4.4.3 punktu: perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios tiekimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, ir 4.4.4.3 papunkčiu: paslaugai teikti sunaudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai: kelionei iki oro uosto ir atgal naudojama transporto priemonė turi būti (kaip numatyta Aprašo 2 priedo X skyriuje, tiekėjas turės pateikti Perkančiajai organizacijai pateikti naudojamos transporto priemonės dokumentus ne vėliau kaip likus 1 mėnesiui iki kelionės pradžios):
a) naudojanti alternatyviuosius degalus, išskyrus skystųjų biodegalų ir degalų mišinius, arba
b) netarši transporto priemonė be vidaus degimo variklio arba su vidaus degimo varikliu, naudojančiu alternatyviuosius degalus ir išmetančiu anglies dioksido (CO2) mažiau kaip 1 g/km arba mažiau kaip 1 g/kWh, arba
c) atitikti ne mažesnį kaip „Euro 6“ teršalų išmetimo standartą. 

